CELEX: 22017D0051
Language: da
Date: 2016-11-16 00:00:00
Title: Den Blandede Landbrugskomités afgørelse nr. 1/2016 af 16. november 2016 om ændring af bilag 10 til aftalen mellem Det Europæiske Fællesskab og Det Schweiziske Forbund om handel med landbrugsprodukter [2017/51]

12.1.2017   
               
               
                  DA
               
               
                  Den Europæiske Unions Tidende
               
               
                  L 7/20
               
            DEN BLANDEDE LANDBRUGSKOMITÉS AFGØRELSE Nr. 1/2016
      af 16. november 2016
      om ændring af bilag 10 til aftalen mellem Det Europæiske Fællesskab og Det Schweiziske Forbund om handel med landbrugsprodukter [2017/51]
      DEN BLANDEDE LANDBRUGSKOMTÉ HAR —
      under henvisning til aftalen mellem Det Europæiske Fællesskab og Det Schweiziske Forbund om handel med landbrugsprodukter, særlig artikel 11, og
      ud fra følgende betragtninger:
      
                  (1)
               
               
                  Aftalen mellem Det Europæiske Fællesskab og Det Schweiziske Forbund om handel med landbrugsprodukter (i det følgende benævnt »aftalen«) trådte i kraft den 1. juni 2002.
               
            
                  (2)
               
               
                  Aftalens bilag 10 om anerkendelse af kontrol af overensstemmelse med handelsnormerne for friske frugter og grøntsager.
               
            
                  (3)
               
               
                  I henhold til artikel 6 i bilag 10 til aftalen behandler arbejdsgruppen »frugt og grøntsager« ethvert spørgsmål vedrørende nævnte bilag og dets anvendelse, og den undersøger med mellemrum udviklingen i parternes love og administrative bestemmelser på de af nævnte bilag omfattede områder. Arbejdsgruppen udformer forslag, som den forelægger komitéen med henblik på tilpasning og ajourføring af appendikserne til nævnte bilag. I den forbindelse har arbejdsgruppen foreslået komitéen at ændre nævnte bilag, med henblik på at citrusfrugter omfattes af dets anvendelsesområde efter anerkendelse af plantebeskyttelsesreglerne for denne type produkter. Desuden bør teksten i bilag 10 afspejle vedtagelsen af Europa-Parlamentets og Rådets forordning (EU) nr. 1308/2013 (1).
               
            
                  (4)
               
               
                  Bilag 10 bør derfor ændres —
               
            VEDTAGET DENNE AFGØRELSE:
      Artikel 1
      Artikel 1 i bilag 10 til aftalen mellem Det Europæiske Fællesskab og Det Schweiziske Forbund om handel med landbrugsprodukter erstattes af følgende tekst.
      
         »Artikel 1
         Anvendelsesområde
         Dette bilag finder anvendelse på frugter og grøntsager, der er bestemt til forbrug i frisk eller tørret tilstand, og for hvilke Den Europæiske Union har fastsat handelsnormer, eller som Unionen har anerkendt som alternativ til den generelle norm på grundlag af Europa-Parlamentets og Rådets forordning (EF) nr. 1308/2013 (*1).
      
      Artikel 2
      Denne afgørelse træder i kraft den 1. februar 2017.
      
         Udfærdiget i Bruxelles, den 16. november 2016.
         
            
               For Den Blandede Landbrugskomité
            
            Susana MARAZUELA-AZPIROZ
            
               Formand og leder af Den Europæiske Unions delegation
            
            Krisztina BENDE
            
               Leder af den schweiziske delegation
            
            Ioannis VIRVILIS
            
               Komitéens sekretær
            
         
      
      
         (1)  Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671).